b"\n_START_ARTICLE_\nCharlotte Kalla\n_START_SECTION_\nKilpailu-ura\n_START_PARAGRAPH_\nKalla voitti kultaa vuoden 2006 nuorten MM-kisojen takaa-ajossa Kranj'ssa. Samoissa kisoissa h\xc3\xa4n oli 5 kilometrill\xc3\xa4 kolmas ja sprintiss\xc3\xa4 nelj\xc3\xa4s. Kalla voitti Tour de Skin 2007\xe2\x80\x932008._NEWLINE_Kalla teki aikuisten tasolla kansainv\xc3\xa4lisen l\xc3\xa4pimurtonsa maailmancupin J\xc3\xa4llivaaran osakilpailussa 18. marraskuuta 2006 sijoittuessaan vapaan tyylin 10 kilometrill\xc3\xa4 seitsem\xc3\xa4nneksi. My\xc3\xb6hemmin samalla kaudella h\xc3\xa4n hiihti kolmannen osuuden Ruotsin voittaessa 4\xc3\x975 kilometrin maailmancup-viestin Davosissa. Sapporon MM-kilpailuissa Kalla sijoittui 10 kilometrill\xc3\xa4 viidenneksi ja yhdistelm\xc3\xa4kilpailussa seitsem\xc3\xa4nneksi sek\xc3\xa4 hiihti kolmannen osuuden Ruotsin viestijoukkueessa, joka sijoittui nelj\xc3\xa4nneksi. Nuorten MM-kilpailuissa Tarvisiossa h\xc3\xa4n voitti kultaa 5 kilometrill\xc3\xa4 ja yhdistelm\xc3\xa4kilpailussa sek\xc3\xa4 hopeaa sprintiss\xc3\xa4._NEWLINE_Maailmancup-kauden 2007\xe2\x80\x932008 avauksessa D\xc3\xbcsseldorfissa Kalla voitti parisprintin yhdess\xc3\xa4 Britta Norgrenin kanssa. Tour de Skill\xc3\xa4 h\xc3\xa4n oli nopein toisella ja nelj\xc3\xa4nnell\xc3\xa4 osuudella, 10 kilometrin vapaan hiihtotavan takaa-ajokilpailuissa Nov\xc3\xa9 M\xc4\x9bstossa samoin kuin kuudennella etapilla, vapaan tyylin sprintiss\xc3\xa4 Asiagossa. H\xc3\xa4n l\xc3\xa4hti viimeiselle osuudelle vajaat 40 sekuntia Virpi Kuitusen per\xc3\xa4\xc3\xa4n, saavutti t\xc3\xa4m\xc3\xa4n nopeasti etapin p\xc3\xa4\xc3\xa4tt\xc3\xa4neess\xc3\xa4 nousussa ja karkasi suomalaiselta kilometri ennen maalia voittaen kokonaiskilpailun. Kalla sijoittui kaudella 2007\xe2\x80\x932008 maailmancupissa lis\xc3\xa4ksi toiseksi vapaan hiihtotavan 30 kilometrill\xc3\xa4 Oslossa sek\xc3\xa4 kolmanneksi vapaan tyylin 10 kilometrill\xc3\xa4 Beitost\xc3\xb8leniss\xc3\xa4 ja 7,6 kilometrill\xc3\xa4 Libereciss\xc3\xa4. Kokonaiskilpailussa h\xc3\xa4n oli nelj\xc3\xa4s._NEWLINE_Kalla voitti maailmancup-kauden 2008\xe2\x80\x932009 avauskilpailun, 10 kilometri\xc3\xa4 vapaalla hiihtotavalla J\xc3\xa4llivaarassa. Liberecin MM-kilpailuissa 2009 h\xc3\xa4n hiihti ankkuriosuuden pronssia saaneessa Ruotsin viestijoukkueessa. Lis\xc3\xa4ksi h\xc3\xa4n oli sprintiss\xc3\xa4 kuudes ja yhdistelm\xc3\xa4kilpailussa kahdeksas. Lahden maailmancupissa h\xc3\xa4n oli toinen 10 kilometrin vapaan hiihtotavan kilpailussa. Maailmancupin finaalitapahtumassa Falunissa h\xc3\xa4n sijoittui kolmanneksi._NEWLINE_Maailmancup-kaudella 2009\xe2\x80\x932010 Kalla voitti Canmoren 10 kilometrin vapaan hiihtotavan kilpailun. Lis\xc3\xa4ksi h\xc3\xa4n sijoittui toiseksi Beitost\xc3\xb8lenin 10\xc2\xa0kilometrin vapaan hiihtotavan kilpailussa ja kuului samana viikonloppuna my\xc3\xb6s Ruotsin voitokkaaseen viestijoukkueeseen. Davosissa h\xc3\xa4n oli toinen 10\xc2\xa0kilometrin vapaan kilpailussa. Maailmancupin finaalitapahtumassa Falunissa h\xc3\xa4n sijoittui kolmanneksi. Maailmancupin kokonaispisteiss\xc3\xa4 h\xc3\xa4n oli kahdeksas ja normaalimatkojen cupissa nelj\xc3\xa4s._NEWLINE_Kalla voitti kultaa Vancouverin talviolympialaisissa 2010 10 kilometrin vapaan hiihdossa. Vapaan hiihtotavan parisprintiss\xc3\xa4 Kalla oli yhdess\xc3\xa4 Anna Haagin kanssa hopealla. Yhdistelm\xc3\xa4kilpailussa h\xc3\xa4n oli kahdeksas ja 30 kilometrin perinteisell\xc3\xa4 kuudes._NEWLINE_Maailmancup-kauden 2010\xe2\x80\x932011 avauskilpailussa J\xc3\xa4llivaarassa h\xc3\xa4n sijoittui 10 kilometrin vapaalla hiihtotavalla toiseksi. Kuusamossa j\xc3\xa4rjestetyss\xc3\xa4 kolmen kilpailun avaustapahtumassa Kalla oli kolmas, samoin Drammenin sprintiss\xc3\xa4. Tour de Skill\xc3\xa4 ja maailmancupin kokonaiskilpailussa h\xc3\xa4n oli viides. Oslon MM-kilpailuissa 2011 h\xc3\xa4n voitti perinteisen hiihtotavan parisprintiss\xc3\xa4 kultaa yhdess\xc3\xa4 Ida Ingemarsdotterin kanssa. 4\xc2\xa0\xc3\x97\xc2\xa05\xc2\xa0kilometrin viestiss\xc3\xa4 h\xc3\xa4n hiihti ankkuriosuuden Ruotsin hopeajoukkueessa. Lis\xc3\xa4ksi h\xc3\xa4n sijoittui yhdistelm\xc3\xa4kilpailussa ja 30 kilometrill\xc3\xa4 nelj\xc3\xa4nneksi, vapaan hiihtotavan sprintiss\xc3\xa4 kahdeksanneksi ja 10 kilometrin perinteisell\xc3\xa4 11:nneksi._NEWLINE_Maailmancup-kauden 2011\xe2\x80\x932012 avauskilpailussa Sjusj\xc3\xb8eniss\xc3\xa4 Kalla sijoittui 10 kilometrin vapaan hiihtotavan kilpailussa toiseksi. H\xc3\xa4n oli toinen my\xc3\xb6s Rybinskin 10 kilometrin vapaan hiihtotavan yhteisl\xc3\xa4ht\xc3\xb6kilpailussa. Maailmancupin finaalitapahtumassa Falunissa h\xc3\xa4n sijoittui kolmanneksi. H\xc3\xa4n oli nelj\xc3\xa4s sek\xc3\xa4 maailmancupin kokonaiskilpailussa ett\xc3\xa4 normaalimatkojen cupissa._NEWLINE_Kalla voitti Val di Fiemmen MM-kilpailuissa 2013 parisprintist\xc3\xa4 hopeaa Ida Ingemarsdotterin kanssa. Viestist\xc3\xa4 h\xc3\xa4n voitti hopeaa yhdess\xc3\xa4 Ruotsin joukkueen kanssa. Yhdistelm\xc3\xa4kilpailussa h\xc3\xa4n sijoittui kuudenneksi, 10 kilometrin vapaan kilpailussa seitsem\xc3\xa4nneksi sek\xc3\xa4 perinteisen hiihtotavan sprintiss\xc3\xa4 ja 30 kilometrin yhteisl\xc3\xa4hd\xc3\xb6ss\xc3\xa4 11:nneksi. Maailmancup-kauden 2012\xe2\x80\x932013 finaalitapahtumassa Falunissa h\xc3\xa4n sijoittui kolmanneksi ja maailmancupin kokonaispisteiss\xc3\xa4 kahdeksanneksi._NEWLINE_Maailmancup-kauden 2013\xe2\x80\x932014 avanneessa Kuusamon avaustapahtumassa Kalla sijoittui toiseksi. Lillehammerin 10 kilometrin perinteisen hiihtotavan kilpailussa Kalla sijoittui toiseksi. Davosin 15 kilometrin vapaan hiihtotavan kilpailussa Kalla sijoittui kolmanneksi. Helmikuussa Kalla sijoittui kolmanneksi Toblachin 10 kilometrin perinteisen hiihtotavan kilpailussa. Sot\xc5\xa1in olympialaisissa 2014 Kalla saavutti hopeaa 15 kilometrin yhdistelm\xc3\xa4kilpailussa  ja 10 kilometrin perinteisen hiihtotavan v\xc3\xa4liaikal\xc3\xa4ht\xc3\xb6kilpailussa. Kalla hiihti ankkuriosuuden Ruotsin olympiakultaa voittaneessa joukkueessa. Salpaussel\xc3\xa4n kisoissa h\xc3\xa4n sijoittui 10 kilometrin vapaan hiihtotavan kilpailussa toiseksi. Maailmancupin kokonaiskilpailussa h\xc3\xa4n sijoittui seitsem\xc3\xa4nneksi ja normaalimatkojen cupissa nelj\xc3\xa4nneksi._NEWLINE_Kaudella 2014\xe2\x80\x932015 Kalla sijoittui kolmanneksi Kuusamon 10 kilometrin perinteisen hiihtotavan kilpailussa. H\xc3\xa4n voitti \xc3\x96stersundin 10 kilometrin vapaan hiihtotavan kilpailun. Falunin MM-kilpailuissa 2015 Kalla saavutti kultaa 10 kilometrin vapaan hiihtotavan kilpailussa, hopeaa viestiss\xc3\xa4, pronssia yhdistelm\xc3\xa4kilpailussa ja 30 kilometrin perinteisen hiihtotavan kilpailussa. Salpaussel\xc3\xa4ll\xc3\xa4 h\xc3\xa4n oli kolmas 10 kilometrin perinteisen kilpailussa. Maailmancupin kokonaiskilpailussa h\xc3\xa4n sijoittui seitsem\xc3\xa4nneksi ja normaalimatkojen cupissa nelj\xc3\xa4nneksi._NEWLINE_Kaudella 2015\xe2\x80\x932016 Kalla oli kolmas Lillehammerin 15 kilometrin yhdistelm\xc3\xa4kilpailussa. Tour de Skin kokonaiskilpailussa h\xc3\xa4n sijoittui nelj\xc3\xa4nneksi. Maailmancupin kokonaiskilpailussa h\xc3\xa4n oli viides ja normaalimatkojen cupissa nelj\xc3\xa4s. Kaudella 2016\xe2\x80\x932017 h\xc3\xa4n sijoittui kolmanneksi Ulricehamnin 10 kilometrin vapaan hiihtotavan kilpailussa. Otep\xc3\xa4\xc3\xa4ss\xc3\xa4 h\xc3\xa4n oli toinen 10 kilometrin perinteisen kilpailussa. Lahden MM-kilpailuissa 2017 h\xc3\xa4n saavutti 10 kilometrin perinteisen hiihtotavan kilpailussa hopeaa ja yhdistelm\xc3\xa4kilpailussa pronssia. Viestiss\xc3\xa4 h\xc3\xa4n hiihti toisen osuuden Ruotsin hopeajoukkueessa. 30 kilometrin vapaan hiihtotavan yhteisl\xc3\xa4ht\xc3\xb6kilpailussa h\xc3\xa4n oli seitsem\xc3\xa4s. Maailmancupin kokonaiskilpailussa h\xc3\xa4n sijoittui yhdeks\xc3\xa4nneksi ja normaalimatkojen cupissa viidenneksi._NEWLINE_Kaudella 2017\xe2\x80\x932018 Kalla voitti kauden avanneen Nordic Opening -kiertueen Kuusamossa, Lillehammerin 15 kilometrin yhdistelm\xc3\xa4kilpailun ja Toblachin 10 kilometrin vapaan hiihtotavan kilpailun. Planican 10 kilometrin perinteisen hiihtotavan kilpailussa h\xc3\xa4n oli toinen. Maailmancupin kokonaiskilpailussa h\xc3\xa4n sijoittui seitsem\xc3\xa4nneksi._NEWLINE_Korean talviolympialaisissa 2018 Kalla voitti yhdistelm\xc3\xa4kilpailun olympiakullan,  hopeaa 10 kilometrin vapaalla  ja naisten 4x5 kilometrin viestiss\xc3\xa4.  sek\xc3\xa4 hopeaa Stina Nilssonin kanssa vapaan hiihtotavan parisprintiss\xc3\xa4.  30 kilometrin perinteisen hiihtotavan yhteisl\xc3\xa4ht\xc3\xb6kilpailussa h\xc3\xa4n oli viides._NEWLINE_Kaudella 2018\xe2\x80\x932019 Kalla sijoittui toiseksi Kuusamon 10 kilometrin perinteisen hiihtotavan kilpailussa ja Beitost\xc3\xb8lenin 15 kilometrin vapaan hiihtotavan v\xc3\xa4liaikal\xc3\xa4ht\xc3\xb6kilpailussa. Seefeldin MM-kilpailuissa 2019 Kalla voitti kultaa 4 x 5 kilometrin viestiss\xc3\xa4, sijoittui 30 kilometrin vapaan hiihtotavan yhteisl\xc3\xa4ht\xc3\xb6kilpailussa viidenneksi, 15 kilometrin yhdistelm\xc3\xa4kilpailussa kuudenneksi ja 10 kilometrin perinteisen hiihtotavan kilpailussa yhdeks\xc3\xa4nneksi. Maailmancupin kokonaiskilpailussa h\xc3\xa4n oli 11:s."